
Kedves MFTK Egyesületi Tagok!

Az éves ütemtervnek megfelelően, az idén is megtartjuk az első negyedévre tervezett szakmai konferenciánkat         2025. március 21-én 09.00 órai kezdettel

Helyszín: BUDAPEST RÉGIÓ JÁTSZÓHÁZ 1152 Budapest XV. kerület, Városkapu utca 7.
ÉS  az   online térben , MICROSOFT TEAMS felületen.

Amint fentebb látszik, - több egyesületi tagunk kérésére -, ezt a rendezvényünket hibrid formában, személyes jelenléttel és on-line elérhetőséggel is megszervezzük.  Bízunk benne, hogy ez a kettős részvételi lehetőséget kínáló megoldás mindenkinek kedvező, így a jelentkezések száma megnövekszik.

Az elnökség úgy válogatta össze az előadókat és az előadások tartalmát, hogy az a legmagasabb szakmai színvonalat képviselje, segítséget nyújtva ezzel tagjainknak.
Az on-line térben a Microsoft TEAMS program segítségével közvetítjük az előadásokat. A konferencia előtti napon kerül kiküldésre a csatlakozási link, melyen keresztül lehet majd csatlakozni a TEAMS felülethez.

Amennyiben valaki személyes jelenléttel kíván résztvenni a rendezvényen, de az utazás gondot jelent, ennek a megszervezésében is tudunk segíteni. Ezért kérjük, hogy aki gépjárművel érkezik a helyszínre és szívesen segítene másoknak, az jelezze a titkárságnak. (mftk.titkarsag@gmail.com) 

Az előadások befejezése után lehetőség van szakmai beszélgetésre! Szeretettel várunk mindenkit a rendezvényen! Kérek minden egyesületi tagot, hogy amennyiben részt kíván venni a konferencián jelezze ezt a jelentkezési lapon, megjelölve, hogy személyes vagy on-line formában kíván jelen lenni. (jelentkezési lap mellékelve)

Ez a mostani rendezvényünk abból a szempontból is egyedi és új, hogy lehetőséget kínálunk arra, hogy az egyesület tagjai továbbítsák a meghívót kollégáknak, ismerősöknek, szakmabelieknek, őket is invitálva a rendezvényre. 
A részvétel mindenkinek ingyenes, de jelentkezéshez kötött!

Aki jelzi a részvételi szándékát, csak azoknak fogunk küldeni csatlakozási linket, amivel be tud majd lépni a TEAMS felületre, és be tud kapcsolódni a konferencia előadásaiba.

Tisztelettel !

Mandrik István Elnök
Munkabiztonsági, Foglalkozás-egészségügyi,
Tűz-, és Környezetvédelmi Egyesület

